Directorii de case funerare din Los Angeles
bănuiau că Tim Waters fusese otrăvit de Dave Sconce.
ANTREPRENOR DE POMPE FUNEBRE
Și că așa murise.
CERTIFICAT DE DECES AL PACIENTULUI
Dar acela nu era singurul deces despre care vorbeau oamenii.
Mai vorbeau și despre moartea lui Ron Jordan.
În 1985, Ron Jordan lucra pentru Dave Sconce.
Îl cunoșteam pe Ron. Îi cunoșteam toată familia.
Transporta trupuri la crematoriu, spre a fi incinerate.
A văzut ce făcea Dave.
Ron a decis: „Nu vreau să am nimic de-a face cu el.
Îmi dau demisia. Îmi ajunge.”
Dar se temea de Dave Sconce.
Așa că i-a spus lui Dave: „Ascultă, n-ai de ce să-ți faci griji.
Nu știu nimic. N-am văzut nimic.”
Aștepta cu nerăbdare următoarea etapă a vieții sale.
Era un bărbat arătos. Avea o iubită superbă.
Era tânăr și educat. Voia să devină pompier.
Două săptămâni mai târziu,
am aflat că Ron se sinucisese, fusese găsit spânzurat.
Medicul legist a venit și a făcut cercetări.
Nu existau probe suficiente împotriva nimănui, doar niște zvonuri,
dar eram cu toții sută la sută siguri că nu-și pusese capăt zilelor.
Toată lumea îi cunoștea pe Ron și pe Dave.
Toți cunoșteau domeniul. Așa ceva era imposibil.
RONALD JAMES JORDAN FIU ȘI FRATE ÎNDRĂGIT
Desigur, nu existau dovezi,
dar, cu două săptămâni înainte să moară...
Ron a pomenit de asta, fără să-și imagineze că se va adeveri.
A zis: „Dacă pățesc ceva, Dave e vinovat.”
Anumiți oameni au spus că eu l-am omorât pe Ron Jordan.
N-au decât. Au zis că i-aș fi făcut eu rău cumva.
Îmi amintesc că Ron era prezentabil și era un angajat bun,
muncea din greu.
Ulterior am aflat că era homosexual.
Dar ce-mi pasă mie că un tip e gay? Mare scofală!
Nu-mi leg șireturile în fața lui.
Bine, nu-i nimic.
Nu-mi amintesc să fi auzit ceva de rău despre Ron.
De ce aș vrea să-l omor? Pe bune? Zău acum...
Omul ăsta nu are conștiință.
Merita să fie închis pe viață.
Pe viață. Locul lui e după gratii.
Antreprenorul de pompe funebre
Bună seara! Sunt Ted Koppel și urmăriți Nightline.
Nici nu știu dacă am primit cenușa soțului meu.
Știu că l-au mutilat ca să-i ia corneele,
dar nu știu dacă mi-au dat cenușa lui.
INFRACȚIUNI JEFUIREA MORȚILOR
Din California, o poveste ce pare desprinsă dintr-un film de groază.
O poveste sinistră cu lucrători funerari care ar fi dezmembrat cadavre
și ar fi vândut în secret organe umane.
CASĂ FUNERARĂ VINDEA CADAVRE
David, de 32 de ani, și părinții, Jerry și Laurieanne,
care dețin casa funerară, vor fi judecați anul acesta pentru 68 de acuzații.
Toate relatările despre mine și ai mei au fost cât se poate de senzaționaliste.
Zi de zi apărea câte un reportaj prost despre mine în presă.
SCANDALURI II
Industria incinerărilor era o mină de aur pentru proprietarii Casei Funerare Lamb.
Era un caz emoționant și respingător.
Poate că, parțial, era irațional. Poate. Zic și eu.
Ce metodă mai bună de a demoniza un om decât aceea de a-l compara cu Hitler?
Zău acum, cel mai oribil om din toate timpurile.
SE SPUNE CĂ ȘEFUL CREMATORIULUI ERA CUNOSCUT DREPT „HITLER”
„HITLER” ȘI RUDELE, PROCES AMÂNAT
Nu sunt vinovat de niciuna dintre acuzațiile care mi se aduc.
Mă învinovățesc singur pentru faptul
că nu am reușit să gestionez situația așa cum s-ar fi cuvenit,
doar pentru că am fost copleșit de toate responsabilitățile.
Audierea preliminară din cazul Casei Funerare Lamb
a fost cea mai lungă audiere preliminară din istoria orașului Pasadena.
A durat mai bine de șase luni și au fost citați 99 de martori.
DAVID SCONCE ARE 52 DE CAPETE DE ACUZARE
Erau mai multe capete de acuzare.
O sumedenie, de fapt.
Majoritatea vizau casa funerară.
Erau și vreo două acuzații de jaf și atac deosebit de grav.
Aproximativ 80% dintre ele erau contravenții.
Părea că audierea nu avea să se termine niciodată.
Avem 26 de capete de acuzare pentru recoltare de creiere, inimi și plămâni...
PROCURORUL DISTRICTUAL
...de la cadavre, fără permisiunea rudelor apropiate.
Walt Lewis, procurorul districtual...
PROCURORUL-ADJUNCT
...a adus în boxă martori după martori.
NUMELE MARTORULUI: JOHN POLLERANA
A trebuit să depun mărturie.
M-am dus, deși nu voiam, fiindcă știam că a dat de necaz.
ANGAJAT LA CREMATORIU
Se pregătea să înfrunte tot ce avea să urmeze
și să ia toată vina asupra lui.
A depus mărturie Danny Galambos,
care era o ditamai namila de om.
Lewis l-a întrebat: „Ți-e frică de David Sconce?”
Iar Daniel Galambos a răspuns: „Da, era aproape la fel de mare ca mine.”
Nu mi-a venit să cred.
Nu aveam voie să râd în sala de judecată, dar așa-mi venea.
Toți foștii angajați au depus mărturie împotriva mea.
Fie depuneau mărturie împotriva mea, fie erau încarcerați.
Asta era situația.
Niciunul dintre angajați n-a fost închis. Absolut niciunul.
GALAMBOS, CINCI ANI PROBAȚIUNE
Am depus mărturie. Trebuia să fac asta.
AUGUSTINE A DEPUS MĂRTURIE
Pe de o parte, am vrut să-mi spăl păcatele.
FOST ȘOFER, CASA LAMB
Am spus că David Sconce e un tip sumbru și malefic.
MARTOR: LOUIS QUINONES
Mi-au pus mai multe întrebări.
David Sconce stătea mereu lângă tatăl lui și Laurieanne.
FOST ȘOFER, CASA LAMB
Erau toți trei cu ochii pe mine. Fiecare dintre ei.
Ochii lor diabolici erau ațintiți asupra mea.
A fost înfricoșător.
M-am întrebat mereu dacă îmi vor face rău
fiindcă am depus mărturie împotriva lui.
Să mă împuște pe vreo autostradă,
să-mi intre în casă și să mă înjunghie sau cine știe?
Dar, într-un fel, m-am simțit ușurat,
fiindcă aveam șansa să spun adevărul.
Nu era normal ce făceam. Era inuman.
Am mers la tribunal cu gândul la familiile decedaților,
fiindcă erau prezente și câteva rude în sala de judecată.
Când a venit momentul să depun mărturie, avocatul meu m-a întrebat...
VICTIMĂ A CASEI LAMB
...„Ești pregătită?
Ești calmă?”
I-am răspuns: „Da, sunt foarte calmă.”
Dar îmi venea să sar peste masă, să-l apuc de gât
și să-l scutur până murea.
Când am venit la tribunal, mergeam pe coridor.
VICTIMĂ A CASEI LAMB
David era cu avocatul.
L-am auzit spunându-i avocatului:
„N-am făcut nimic. Angajații-s vinovați.”
M-am înfuriat la culme. Îmi venea să-l strâng de gât.
În cazul de față, negăm, clientul meu neagă
că ar fi luat parte la cele două practici,
incinerările multiple și amestecarea rămășițelor.
Nu zice că a avut acordul rudelor,
- ...ci doar că nu a făcut el asta. - Da.
Am mers o singură dată la tribunal, împreună cu sora mea,
cred că la audierea preliminară.
VICTIMĂ A CASEI LAMB
Avocații Casei Funerare Lamb
au fost foarte agresivi cu ea.
„Ați citit contractul, de ce spuneți asta?”
Au atacat-o fără milă.
Organele s-au recoltat...
AVOCATUL INCULPATULUI
...însă cu consimțământul rudelor.
Avem formulare
pe care acestea le-au semnat și...
Au fost foarte beligeranți și ostili.
A fost o adevărată încleștare.
Nu mi-a venit să cred. Era de-a dreptul inimaginabil.
RUDELE ÎNDURERATE SE ÎNTREABĂ DACĂ CENUȘA A FOST AMESTECATĂ
David era încarcerat
și toată lumea îmi spunea întruna...
FOSTA SOȚIE A LUI DAVID
...„Nu-ți face griji. Va ieși. Va fi eliberat.”
Situația se înrăutățea. Din cauza procesului lui,
rămăsesem fără bani.
Și eram mamă casnică.
Așa că le-am cerut un mic ajutor socrilor mei, Laurieanne și Jerry Sconce.
Mi-au spus: „Trebuie să ceri ajutor social.”
Nu voia nimeni să mă asculte.
Nu conta decât David.
Trebuiau să facă rost de bani pentru avocați și pentru a-l elibera.
David apărea la știri în fiecare seară. Mă urmărea pretutindeni.
CAZUL SCONCE: ACUZAȚII DE PROPORȚII GROTEȘTI
Și aflam 90% din ceea ce se petrecea
abia atunci când urmăream știrile.
CASĂ FUNERARĂ IMPLICATĂ ÎN MACABRU
Eram la pământ.
E greu, fiindcă te îndrăgostești de o familie
și vrei să o sprijini și să o crezi.
Asistând la proces, am început să mă întreb:
„Cine e omul ăsta? Cu cine m-am căsătorit?”
David săvârșise o mulțime de infracțiuni.
Îmi spuneam întruna:
„Nu e David vinovat. David n-ar fi în stare de așa ceva.”
Vrei ca tatăl copiilor tăi să fie nevinovat.
De aceea, atunci când au început să vorbească despre crimă...
ASASINAT PLĂTIT IESE LA IVEALĂ LA PROCES
...nu mi-a venit să cred. Nu credeam că e capabil să ucidă.
Când David amenința pe cineva cu moartea...
FOST JURNALIST
...sau când îi spunea cuiva că va omorî o anumită persoană,
oamenii îl luau în serios.
Foarte în serios.
Purta mereu armă.
Uneori, purta chiar două.
Ideea e că amenința mereu că va omorî pe câte cineva.
GALAMBOS A MĂRTURISIT CĂ SCONCE I-A OFERIT BANI CA SĂ UCIDĂ
A ANGAJAT PE CINEVA SĂ „ELIMINE” DOI HOMOSEXUALI
A AMENINȚAT CĂ VA UCIDE MARTORUL
AR PUTEA-O ÎMPUȘCA PENTRU 500 $
Își amenința angajații cu moartea aproape la ordinea zilei.
SE TEMEAU DE DAVID SCONCE.
Îi izbea de perete sau îi apuca de gât.
Le spunea: „Te omor! Te omor, omule!”
SCONCE: MARTORII SPUN POVEȘTI VIOLENTE
Potrivit declarațiilor angajaților săi, era un om periculos.
Și plănuise să-și ucidă competitorii.
NUMEROASELE FEȚE ALE LUI DAVID SCONCE
Audierea avea loc în Pasadena.
La un moment dat, pe neașteptate, au venit la mine doi detectivi.
Mi-au spus: „Am reținut doi bărbați
care au zis că Dave Sconce i-a angajat să vă ucidă.”
SCONCE I-A OFERIT 10.000 $ CA SĂ-L UCIDĂ PE ESTEPHAN
Cumpărasem Societatea de Incinerare din California,
așa se numea compania.
SOCIETATEA DE INCINERARE DIN CALIFORNIA
Dave era furios pe mine, fiindcă voia să cumpere el afacerea.
Când s-au întâmplat toate astea,
m-au adus din celulă și mi-au spus:
„N-o să fii pus sub acuzare pentru nimic. Doar spune adevărul.”
FOST ANGAJAT, CASA LAMB
Le-am spus că Dave voia să scape de Elie Estephan.
Ne oferise mie și unui amic de-al meu
10.000 $ ca să-l omorâm.
L-am urmărit aproximativ o lună.
Am aflat unde locuia.
Aveam batoane de dinamită și detonatoare.
Dacă David îl voia mort, mort avea să fie.
Dar am fost arestați și n-am mai apucat să-l omorâm.
Slavă Domnului că am avut noroc.
Stau deseori și mă gândesc că aș fi putut fi mort.
Poate că nu aș fi fost spânzurat...
sau otrăvit,
dar am fost la un pas de moarte.
Și doar din cauza unui infractor...
care nu lăsa nimic să-i stea în cale.
S-au făcut multe amenințări în acest caz...
PROCUROR-ADJUNCT
...și au avut loc multe atacuri, din ordinul domnului Sconce.
Asociere în vederea săvârșirii infracțiunii de omor, o porcărie.
Era o acuzație omniprezentă.
Walt Lewis mă ura cu toată ființa lui.
Dacă știi să citești oamenii, îți dai seama de asta.
Își ducea un deget la buze, își încrucișa brațele
și se uita din poziția asta la mine, mă țintuia cu privirea.
Nici măcar nu clipea când se uita la tine.
Mi s-a părut că îi lipsea o doagă
sau că era obsedat de mine.
Am fost judecător la audierea preliminară.
FOST JUDECĂTOR LA CURTEA DIN PASADENA
La un moment dat, cineva a observat o propoziție scrisă pe peretele
unei celule, în arestul șerifului din Pasadena,
și și-a dat seama că, cel mai probabil, David Sconce o scrisese.
WALT „LEWIS O SĂ MOARĂ”
„Lewis o să moară”, asta scria.
Au găsit patru deținuți care fuseseră abordați de David Sconce
ca să ne omoare pe toți.
UN DEȚINUT SPUNE CĂ ȚINTA LUI SCONCE ERA PROCURORUL
Ai plănuit să-l omori?
Nu. Nu, nici vorbă. Am scris pe perete: „Lewis o să moară de SIDA”,
fiindcă era foarte sfrijit.
Și mă tot întrebam: „De ce mi-a pus gând rău omul ăsta?”
Dar nu am scris „Lewis o să moară”, ci „Lewis o să moară de SIDA”.
LEWIS O SĂ MOARĂ
După mentalitatea lui David, scopul scuză mijloacele.
Nu conta ce era, cine era sau cât costa, o făcea și gata.
Am decis că existau suficiente probe pentru un proces.
Cazul a fost înaintat Înaltei Curți,
unde părinții lui urmau să fie judecați separat.
FAMILIA SCONCE, PROCES
Îmi voi aminti mereu cum au ieșit din sala mea de judecată,
iar Laurieanne s-a întors și a spus foarte răstit:
„Aici nu ni s-a făcut dreptate. Ni se va face altundeva.”
Când a început procesul nostru,
nu auzisem niciodată de familia Sconce sau de Casa Funerară Lamb.
CAZUL CASEI FUNERARE, ALTĂ ÎNTORSĂTURĂ
Când am auzit detaliile viitorului proces...
PRIM-JURAT
...mi-am zis: „Doamne!
Oamenii chiar fac așa ceva?”
LAURIEANNE ...CONSIDERATĂ SFÂNTĂ ÎN INDUSTRIE
Tatăl, Jerry, nu părea de încredere.
Avea o înfățișare de personaj dubios.
Dar mama, Laurieanne, nu era așa.
A părut mereu absolut nevinovată.
Îmi amintea de o bibliotecară.
Am prezentat curții probele irefutabile descoperite.
INSPECTOR, CALIFORNIA
Știam că Laurieanne delapidase sume mari de bani.
PESTE 90.000 DE DOLARI
Stătea la masă împreună cu avocatul.
Avea aura aceea. Nu știu ce să zic...
Parcă stătea cineva în spatele ei, cu o lanternă.
Efectiv strălucea.
Și a zis din nou: „Nu am greșit cu nimic.
Am vrut doar să ajut aceste familii.
„Îmi pare nespus de rău”, spunea plângând.
I-ar fi dat o lecție de actorie și lui Meryl Streep.
FIUL OPERA DE CAPUL LUI, SPUNE SCONCE
Apărarea lui Jerry și Laurieanne
a fost aceea că fiul îi atrăsese, fără voința lor...
FOST PROCUROR-ADJUNCT
...în acele activități ilegale.
SOȚII DAU VINA PE FIU ÎN SCANDALUL CASEI FUNERARE
David îi strânsese cu ușa,
practic fuseseră victimele propriului lor fiu.
SOȚII SCONCE NU SUNT VINOVAȚI DE FAPTELE FIULUI, SPUNE AVOCATUL
„NU MAI ȘTIA NIMENI” DE ABUZURILE DE LA CASA FUNERARĂ
Părinții mei erau părtași la tot ce se întâmpla la casa funerară.
Dar știți ceva?
Au fost dintotdeauna extrem de buni cu mine.
Așa că am mințit și am spus că nu au știut nimic despre toate astea.
Am încercat să iau eu totul asupra mea, din dorința de a-i proteja.
Am ținut mult la asta.
Au încercat să ne facă să credem că David era singurul vinovat.
Dar dovezile erau covârșitoare.
Era evident că și părinții lui erau implicați.
Din câte îmi amintesc,
le cereau rudelor defunctului să semneze un document
prin care trupul să fie preluat de casa funerară spre a fi incinerat.
AUTORIZAȚIE DE INCINERARE
La un moment dat, au modificat anumite formulări din acel document.
AUTORIZEAZĂ INCINERAREA
A fost adăugat un rând.
SĂ IA ȚESUTURI, STIMULATOARE CARDIACE
Era chiar în mijlocul unui paragraf.
Acesta le permitea, practic,
să recolteze organe
fără ca familiile să știe
că asta făceau.
Era oribil.
Iar mai apoi a ieșit la iveală faptul că, uneori, Laurieanne
falsifica semnăturile rudelor.
De-a lungul procesului, experții aduși la bară au stabilit
că apărea scrisul lui Laurieanne
pe multe dintre autorizații.
Într-un caz, ortografiase greșit numele rudei în cauză.
Cum să-și scrie cineva greșit propriul nume?
Când Laurieanne a dat de necaz pentru fals în acte,
a spus că nu știa ce face.
Era autoritară și le spunea mereu tuturor ce să facă.
Cred că Laurieanne era geniul criminal din familie.
E foarte trist că există oameni
capabili să profite de pe urma unor persoane îndoliate.
Îmi amintesc o femeie care...
a pierdut un om drag, iar inima lui a fost recoltată fără știrea ei.
Și s-a pierdut cu firea.
S-a pierdut cu firea în boxa martorilor, fiindcă a fost...
Mă copleșesc și pe mine emoțiile, dar a fost sfâșietor.
Trebuie să vă mărturisesc că, în timpul deliberărilor,
mă gândeam: „Sper că oamenii ăștia vor fi condamnați pe viață.”
PROPRIETARII CASEI FUNERARE, CONDAMNAȚI
Judecătorul i-a condamnat pe cei doi la trei ani și opt luni de închisoare.
Au primit o sentință de doar trei ani.
Am rămas fără grai, fiindcă nu mi-a venit să cred.
După ce au înșelat familii ani la rând și le-au pângărit rudele...
Au tratat astfel 20.000 de familii.
Și au primit doar trei ani după gratii?
Nu. Nu s-a făcut dreptate.
Vi se pare o sentință corectă?
- Știind că vor ispăși... - Nu.
Nu cred că e o sentință corectă,
fiindcă, deși au primit trei ani și opt luni,
vor ieși după aproximativ jumătate din timp.
Am rămas șocat
când am aflat că au fost închiși atât Laurieanne, cât și Jerry.
Nu mi-a venit să cred. Sigur a fost infernal.
Știu ce spun, am trecut deseori prin arest.
Taică-său, Jerry, a chelit de tot.
Experiența asta i-a omorât pe amândoi.
A scos tot ce era bun din ei.
Lumea poate să spună ce vrea,
dar eu zic că nu meritau să fie închiși,
mai ales Laurieanne, care era tare cumsecade.
Pe măsură ce acest caz a trecut de la o curte la alta,
povestea a devenit tot mai bizară,
aproape de coșmar.
JURNALIST LA LOS ANGELES TIMES
Dar era ușor de uitat faptul că oamenii din centrul acestui caz,
părinții lui David Sconce,
deși fuseseră condamnați pentru toate acele fapte,
erau foarte cunoscuți în Pasadena.
PENTRU PASADENA CASA FUNERARĂ LAMB
Familia Lamb locuia în zona veche a orașului Pasadena.
BULEVARDUL ORANGE GROVE
Era o comunitate cu o istorie îndelungată,
cu numeroase familii cu tradiție...
PARADA TRANDAFIRILOR
...și conace care emanau ideea de bogăție.
Și cred că David a crescut cu această mentalitate.
Când a început procesul în cazul lui David,
mi s-a părut că e un bărbat blond și bine făcut.
Arăta ca un fost fotbalist, ceea ce și era.
Și avea o postură de om căruia i se cuvine totul,
ca și cum nu era un infractor, ci un cetățean de vază
al vechii Pasadena.
M-am mirat de cele întâmplate în acest caz.
JUDECĂTORUL ELIMINĂ 20 DE ACUZAȚII
Judecătorul lui David a respins multe dintre acuzațiile
pe care i le adusesem,
inclusiv pe cea de asociere în vederea săvârșirii de omor.
ASOCIERE ÎN VEDEREA SĂVÂRȘIRII DE OMOR
Am avut noroc cu un judecător mai bun.
A respins jumătate din capetele de acuzare.
Dar trebuia să pledez vinovat la acuzațiile rămase.
PLEDEAZĂ VINOVAT LA 21 DE ACUZAȚII
Și m-a condamnat la cinci ani.
SENTINȚĂ DE CINCI ANI ACUZAȚIILE MAI GRAVE, ÎN AȘTEPTARE
Procurorul districtual s-a așezat și a stat așa,
cu mâna peste față.
Judecătorul dispunea de multă putere.
S-a folosit de ea.
Iar David a profitat de pe urma ei. E regretabil.
A fost înțelegerea secolului.
Ba chiar mai mult decât atât, aș zice.
VICTIMELE, DEVASTATE DE SENTINȚA LUI SCONCE
Toată lumea spunea: „A scăpat basma curată cu aproape totul.”
Mulți oameni au fost foarte dezamăgiți de tot procesul lui David.
Dar lucrurile nu s-au încheiat acolo.
Procurorii încercau încă să-l pună sub acuzare pe David
pentru uciderea lui Tim Waters.
PROCURORII ANALIZEAZĂ LEGĂTURA LUI SCONCE CU OTRĂVIREA
MOARTEA RIVALULUI AR PUTEA GENERA NOI ACUZAȚII
Însă cazul Waters
era destul de clar.
Tot mai mulți martori care se aflau după gratii au spus că David le-a zis
că l-a otrăvit cu leandru.
AM DETECTAT COMPONENTE DE LEANDRU
Iar în organismul lui Waters se găsiseră urme de otravă.
O PLANTĂ OTRĂVITOARE, POSIBILĂ ARMĂ A CRIMEI PENTRU SCONCE
Cât eram după gratii,
am primit o scrisoare de la Roger Diamond, avocatul meu,
în legătură cu ridicolul caz Waters.
Mi-a spus: „Ți-au deschis un caz cu pedeapsă capitală.”
Și eu i-am zis: „Stai puțin! Ce-ai spus?”
SCONCE URMEAZĂ SĂ FIE JUDECAT PENTRU ACUZAȚII DE OMOR
Toxicologia este studiul otrăvurilor în organismele vii.
UNIVERSITATEA CORNELL
Fiecare spital modern din lume...
PROFESOR DE TOXICOLOGIE, CORNELL
...are tehnici de măsurare a drogurilor sau a metaboliților din corpul unui om,
stabilind dacă acestea sunt la un nivel normal, terapeutic,
sau la un nivel toxic.
În 1991, am aflat de la un coleg că se desfășura un proces...
ACUZAT ÎN CAZ DE OMOR
...în zona Californiei care consta într-o otrăvire cu leandru.
A UCIS CU FLORI UN RIVAL DE AFACERI DETESTAT!
Domnul Waters era prima persoană de care auzisem sau de care știam
care fusese otrăvită cu leandru.
Cu câțiva ani înainte, un toxicolog
conchisese că mostrele de țesut prelevate de la domnul Waters conțineau oleandrină.
„CA TOXICOLOG, SUNT SIGUR CĂ ESTE OLEANDRINĂ.”
Atât apărarea, cât și acuzarea aveau motive să creadă
că le trebuiau rezultate concludente.
EXPERTUL: DR. JACK HENION
În acel moment, m-au contactat pe mine.
La procesul meu pentru uciderea lui Tim Waters,
teoria lor a fost aceea că l-am otrăvit pe Tim Waters cu leandru.
Au spus că era un produs derivat, oleandrină concentrată.
Am spus: „E absolut imposibil.”
I-am spus avocatului meu, Roger Diamond: „Roger!
Cere să fie exhumat.” El a zis: „Poftim?”
Roger s-a împotrivit și mi-a zis: „David, dacă e un rezultat fals pozitiv?
Dacă vor găsi ceva ce nu e oleandrină,
dar vor susține că e?”
Am zis: „Roger, ei susțin că am omorât un om pe care nu l-am văzut niciodată
și nu au dovezi că am fost vreodată în preajma tipului ăstuia.
Cere să fie exhumat și gata!”
EXHUMARE PENTRU PROBE ÎN CAZUL DE OMOR ÎN CARE E INCULPAT SCONCE
Am aflat că decedatul
fusese înmormântat într-un sicriu deasupra solului, la temperatura camerei.
La autopsie, organele sunt scoase din corp.
LA AUTOPSIA DIN 9.04.1985,
AU FOST PRELEVATE MOSTRE DE ȚESUT ȘI ORGANE.
Organele au fost puse în pungi.
Nu știu dacă erau pungi sigilate sau nu,
dar erau pungi de plastic lângă trup, în sicriu.
AU RĂMAS ÎN SICRIU
De acolo proveneau mostrele pe care le-am primit la Cornell.
Cred că ficatul dlui Waters a fost descris foarte bine, ca budincă cu ciocolată.
Era un terci. Era în stare avansată de descompunere.
Așa că ne-am suflecat mânecile și am folosit o tehnologie
pe care o produceam la momentul respectiv.
SPECTROMETRIE DE MASĂ
Un spectrometru de masă în tandem, cu care să căutăm urme de oleandrină
și oleandrigenină.
OLEANDRINĂ
Analizate astfel, cele două substanțe au propria amprentă.
Și trebuie să găsești acea amprentă
la spectrometria de masă, ca să fii sigur că ai dreptate.
4 APRILIE 1991
Fostul antreprenor de pompe funebre David Sconce,
bărbatul care s-ar fi lăudat că și-a otrăvit și ucis principalul rival,
antreprenorul Timothy Waters,
a intrat în sala de judecată și a auzit două cuvinte.
„Caz respins.”
Nu s-a găsit oleandrină.
AVOCATUL LUI DAVID SCONCE
Omul a murit de infarct.
PROCURORUL: LIPSA OTRĂVII ÎNSEAMNĂ RETRAGEREA ACUZAȚIILOR
LEANDRU: NU S-A GĂSIT NICIO URMĂ DE OTRAVĂ
După toate eforturile noastre,
rezultatele au fost negative.
Nu am găsit oleandrină sau oleandrigenină în țesuturile domnului Waters.
DR. MENION A AFIRMAT CĂ NU ÎNSEAMNĂ CĂ OLEANDRINA NU A FOST PREZENTĂ.
O posibilă explicație este aceea că mostra extrem de degradată
a fost atât de complexă chimic, încât analiza a eșuat.
Vă asigur că ne-am străduit din răsputeri, dar nu am găsit nimic.
Moțiunea de respingere a acuzațiilor este aprobată,
iar inculpatul va fi eliberat.
Nu vreau să strâng mâna unui criminal cu sânge-rece.
PROCUROR DISTRICTUAL
Sunt în culmea fericirii că au văzut în sfârșit adevărul.
Sunt un om nevinovat.
Credeai că vei apuca ziua în care vei fi eliberat?
Am știut mereu că voi fi eliberat. Sunt nevinovat.
Părerea mea neoficială este că David Sconce e vinovat.
Simptomele manifestate de domnul Waters,
toate celelalte detalii, cartea care a fost găsită...
JAMES BOND PENTRU SĂRACI
...sunt doar probe indirecte, e adevărat.
Dar, cunoscându-i caracterul precar, să spunem așa,
pare foarte posibil sau probabil să fi făcut asta.
E păcat că a scăpat basma curată.
SCONCE, ELIBERAT ACUZAȚIILE AU FOST RETRASE OFICIAL
Analizele arată că nu avea otravă în corp.
E imposibil să fi fost otrăvit, ce naiba tot spuneți acolo?
Am pierdut un an din viața mea, în arestul poliției, ca să aud asta.
M-am simțit de-a dreptul ușurat.
Dar, în noaptea dinainte, am aflat că mi-am pierdut bunicul. Murise.
Am sunat și am vorbit cu bunica mea, Mommy Tay, și...
Atât mi-a zis: „S-a prăpădit.
S-a dus” și...
I-am spus: „E în regulă...
Vin acasă” și...
Ea îmi repeta întruna: „S-a dus.”
Și...
I-am dat pace.
A trecut și ziua de vineri, iar sâmbătă a murit și ea.
Scuzați-mă. A murit sâmbătă.
- Bunica ta? - Da.
Nu avea nimic, era sănătoasă tun.
Și...
era o parte însemnată din viața mea.
A fost pur și simplu...
Nu avea nicio problemă.
Era căsătorită de 61 de ani și a murit din senin, a renunțat.
Și...
Scuze. A fost trist.
A fost foarte trist.
Erau amândoi în sicrie, unul lângă celălalt.
Nu pot spune că am trecut peste asta. Nu cred că voi trece vreodată.
MARVIN H. SCONCE SOȚ ȘI TATĂ ÎNDRĂGIT
THAIS W. SCONCE SOȚIE ȘI MAMĂ ÎNDRĂGITĂ
După procesul din cazul Tim Waters, s-a terminat totul.
Mulți oameni își doreau ca această familie să ajungă după gratii
și să plătească pentru toate faptele lor.
Dar, în cele din urmă, au fost eliberați.
Nu știu cum trăiesc cu toate pe conștiință.
LACUL MOJAVE, ARIZONA
După ce a fost eliberat,
am locuit în casa de vacanță de lângă lacul Mojave.
Voiam să o luăm de la zero.
Nu voiam să mă gândesc la cele întâmplate în California.
Puteam începe o viață normală.
Laurieanne și Jerry erau și ei liberi. Locuiau chiar alături.
Iar David se angajase la LTI,
firma de transport Laughlin Transit.
Era șofer de autobuz.
Traversa podul, cobora la sud
și lua oameni care voiau să joace jocuri de noroc la Laughlin.
I-au dat un teanc de bilete de autobuz și i-au spus:
„Poți să vinzi biletele cu 20 $ bucata.”
El a decis să-și facă propriile bilete...
și să le vândă pe acelea,
ca să poată păstra astfel banii.
Și a fost prins.
RAPORT AL POLIȚIEI DIN BULLHEAD CITY
SCONCE AVEA APROXIMATIV 400
DE BILETE FALSE TIPĂRITE, PE CARE LE-A VÂNDUT
DOMNUL SCONCE A FOST ARESTAT
PENTRU FRAUDĂ
De ce?
De ce ai crede că asta te va ajuta în vreun fel?
FOSTUL ANTREPRENOR DE POMPE FUNEBRE SCONCE, ACUZAT DE FALSIFICARE
Mama lui a zis:
„A fost prins.”
Deci știau și ei ce făcea.
Cine venise cu ideea? David? Laurieanne?
Sau Jerry?
E atât de...
FOSTUL ANTREPRENOR DE POMPE FUNEBRE PLEDEAZĂ VINOVAT DE ÎNȘELĂCIUNE
INCULPATUL VA ISPĂȘI CINCI ANI
ÎN PENITENCIARUL DIN ARIZONA
David a fost închis iar.
VA RESTITUI SUMA DE 358 DE DOLARI
Începi să te gândești la deciziile pe care le ai de luat în viață
și pe cine alegi.
BARBARA, ÎNTRE NOI DOI NU MAI MERGE DE CEVA VREME.
Eu și Barbara ne-am îndepărtat.
SIGUR NU MAI PUTEM CONTINUA DAVE
Singurul motiv pentru care am divorțat a fost
că și-a găsit un iubit cât am fost închis în Arizona.
Ăsta a fost singurul motiv. Nu aveam încredere în ea.
Dacă m-ai trădat, gata!
Simțeam foarte multă furie, dar trebuia să mi-o înăbuș.
Să spun o rugăciune și să merg înainte.
Încă mă doare uneori.
După perioada petrecută după gratii în Arizona,
David ar fi trebuit să se ferească de necazuri.
A plecat de acolo. Dar nu a plecat foarte departe.
CEREREA DE PROBAȚIUNE A LUI SCONCE, RESPINSĂ
A tot avut probleme juridice cu probațiunea.
SCONCE AJUNGE IAR LA TRIBUNAL
JUDECĂTORUL SPUNE SĂ SE CUMINȚEASCĂ
ÎNCHIS FIINDCĂ S-A MUTAT
În cele din urmă, a fost condamnat
fiindcă a furat un pistol de la o persoană din Montana și l-a vândut.
SCONCE, ACUZAT CĂ A ÎNCĂLCAT PROBAȚIUNEA
Era infractor condamnat. Nu avea voie să dețină o armă.
În 2012, m-au acuzat că am încălcat regimul federal al armelor și munițiilor.
La un an după ce am aruncat o armă pe care nu am folosit-o
și pe care o primisem, fiindcă mie nu-mi plac armele,
nu mi-au plăcut niciodată...
S-A DOVEDIT A FI UN ESCROC
...statul California a spus că mi-am încălcat probațiunea acolo.
Așa am ajuns după gratii.
SENTINȚĂ DE 25 DE ANI
Am primit 25 de ani.
Cum să pățești așa ceva?
Cine a luat decizia asta?
Pe bune?
În cele din urmă, m-au eliberat condiționat.
Așa că iată-ne aici.
Am diverse teorii privind motivul pentru care am pățit toate astea.
Stăteam de vorbă cu David ore în șir cât eram după gratii
și avea scuze pentru absolut orice.
FOST DEȚINUT
Toate eșecurile de care a avut parte de-a lungul vieții
au fost mereu din vina altcuiva.
E victima desăvârșită.
Dacă ar fi fost lăsat în pace, ar fi ajuns cel mai mare antreprenor de pompe funebre.
Evenimentele care m-au adus aici au fost marcate de efectul de domino.
Dacă părinții mei nu mi-ar fi spus despre școala de pompe funebre,
dacă nu mi-ar fi sugerat-o, m-aș fi înrolat în Marină.
Ăsta era planul meu.
Planul de rezervă, fiindcă am vrut mereu să predau.
Voiam să fiu profesor
și totul ar fi fost diferit dacă aș fi avut doi ani
de eligibilitate pentru a juca fotbal.
Dar m-am accidentat și nu am reușit.
De acolo a început totul.
Cum e relația ta actuală cu familia?
Inexistentă. Inexistentă. Am fost abandonat.
Bunicul meu, Lawrence Lamb, a murit din cauza unei tumori pe creier.
De fapt, eu și tata l-am îngrijit pe bunicul
în ultima săptămână din viața lui.
Bunica, Lucile, a murit câțiva ani mai târziu.
Am aflat de moartea tatei de la un amic de-al meu din penitenciar.
Îmi doresc să-l fi văzut pe tata, să fi fost acolo,
atunci când a murit, dar nu am fost lângă el.
SCONCE, JERRY WAYNE 1933-2019
SCONCE, LAURIEANNE 17.04.1936
IUBIRE ADEVĂRATĂ O VIAȚĂ ȘI DINCOLO DE EA
Mama mi-a fost mereu un mare sprijin,
în toți anii în care am fost încarcerat.
Dar, după moartea tatei, totul s-a oprit.
Nu m-a mai contactat de atunci.
Niciun cuvânt. Nicio scrisoare, nimic.
LAURIEANNE LAMB SCONCE A REFUZAT SĂ FIE INTERVIEVATĂ PENTRU SERIAL.
REDIRECȚIONARE: NU, NICI VORBĂ UN MESAJ
VĂ DAU ÎN JUDECATĂ ȘI VĂ CER ȘI ULTIMUL SFANȚ.
Povestește-mi despre momentele
în care te macină vinovăția.
Serios? Vreți să vă vorbesc despre asta?
Știți ceva? Nu mă gândeam că fac ceva rău,
dar toți ceilalți știau că asta fac.
În plus, mă mai și drogam și nu ajuta nici asta.
Slujba și drogurile.
Mi-au mistuit viața.
Încă am rude care cred că nu-s teafăr la cap.
Nu vor să mă ierte sau să fie în preajma mea.
Mă fac în toate felurile.
E o parte a vieții mele demult apusă.
Și n-aș... Să mă plătești și n-aș face asta din nou.
Nimeni n-a scăpat basma curată.
Toți au pățit câte ceva din cauză că au lucrat acolo
și am plătit cu toții pentru asta.
Sunt ultimul rămas în viață din fosta firmă Namile SRL.
Dave Edwards s-a accidentat.
A primit transfuzii cu sânge,
în urma cărora s-a îmbolnăvit de SIDA.
Danny a murit sărind dintr-un avion.
ACCIDENTE DE PARAȘUTISM
PROBLEME CU PARAȘUTA
Știți ceva? Am 64 de ani.
Sunt în ultima repriză. Încă nu am intrat în prelungiri,
dar am dus o viață bună.
Am copii.
Sunt... O duc bine.
Poți să privești în trecut și să spui că ai face ceva diferit, dar...
în clipa de față, nu e cazul.
Vrei să fii incinerat când mori?
Da.
Și știi ce e amuzant?
Aș prefera să fiu incinerat laolaltă cu alte persoane,
fiindcă nu se știe cât va dura călătoria.
Așa, măcar am tovarăși cu care să merg sus sau jos.
Cum te raportezi la vremurile alea? Le duci dorul?
Nu le duc dorul.
Dar duc dorul banilor de atunci.
Dacă aș mai face asta acum?
Probabil că da.
De-a lungul istoriei omenirii,
tratarea morților cu un oarecare respect
a reprezentat un principiu călăuzitor pentru oamenii din toate culturile.
INDUSTRIA FUNERARĂ, MONITORIZATĂ
Am putea spune că tot cazul David Sconce a fost motivul incendiar suprem...
ANTREPRENOR DE POMPE FUNEBRE
...pentru care avem acum norme majore în industria serviciilor funerare,
reguli incredibile privind incinerarea.
NORMELE FUNERARE, ÎNĂSPRITE
Și mai multe reglementări decât orice altă industrie.
De aceea, există mai multă transparență și claritate
în procesul de luare a deciziilor pentru consumatori.
Acest caz a slujit un scop, deoarece au consemnat oficial
toate lucrurile pe care le-au făcut și, drept urmare,
au fost promulgate mai multe legi.
REFORMA CREMATORIILOR, ADOPTATĂ RAPID
Legi care le permit să meargă și să inspecteze crematoriile.
Iar unele fapte au devenit infracțiuni.
POTRIVIT LEGISLAȚIEI, DEVINE INFRACȚIUNE
SĂ IEI AUR SAU ARGINT
E un aspect important.
Mi-ar plăcea să urlu din toți rărunchii
că a fost vorba de o singură persoană, care nu ne reprezintă pe toți.
SCANDAL FUNERAR ÎN VERMONT
Realitatea regretabilă este
că încă există scandaluri cu incinerări pe tot cuprinsul Statelor Unite.
FAMILIE SPUNE CĂ A PRIMIT RĂMĂȘIȚE FALSE
FAMILIE DISPERATĂ SĂ GĂSEASCĂ CENUȘA MAMEI
David Sconce
a distrus industria cu faptele sale.
Și...
familiile tot nu au încredere în noi.
Aceasta este moștenirea veșnică a Casei Funerare Lamb în familia mea.
La moartea mamei, soțul meu a mers și a vegheat-o.
Au ridicat capacul, s-au asigurat că e ea și a văzut cum au băgat-o în incinerator.
Închipuiți-vă cum e să vedeți așa ceva.
Era traumatizat de ceea ce se întâmplase.
M-am simțit foarte vinovată.
Ar fi trebuit să-l protejez.
Eu eram fiica cea mai mare. Eu l-am îngrijit.
Și nu a fost doar tata.
Au mai fost 20.000 de oameni implicați,
familiile lor, copiii și nepoții lor.
Și pierderea lor,
suferința lor și faptul că nu și-au găsit împăcarea.
Sunt vinovat de foarte multe lucruri.
Dar când ia sfârșit antipatia?
Când e de ajuns? Cât mai trebuie să fiu pedepsit?
Am stat după gratii.
Mi s-au întâmplat numai rele. Am pierdut aproape totul.
Ce poți să mai vrei, după toate astea?
Lăsați-mă în pace!
Nu pot schimba ce s-a întâmplat.
Așa că merg înainte.
Soarele răsare oricum și mâine, așa că asta e.
E ceva ce nu te-am întrebat și ai vrea să ne spui?
Poate.
David este genul de om
care se crede mai deștept decât toți cei din jur.
Când ești închis,
ți se spune să nu vorbești despre cazul tău,
să nu recunoști nimic.
Dar David a simțit mereu nevoia să se laude cu realizările lui.
Și nu și-a dat seama niciodată când să tacă naibii.
În regulă.
Deci într-o noapte...
a trebuit să merg la cimitir cu Barbara.
PORȚI DESCHISE 8-17
Am coborât și am mers să descui poarta.
Un puști a sărit dintre tufe
și mi-a dus o chestie placată cu nichel la cap.
Mi-a zis: „Dă-mi portofelul și ceasul!”
Iar Barbara urmărea scena de pe locul pasagerului.
Am zis: „Ascultă, frate, am doar 60 $.”
I-am dat ceasul meu Casio ieftin.
Barbara, fie binecuvântată,
s-a întins spre portiera mea,
fiindcă îmi țineam mereu arma de 9 mm acolo,
și avea de gând să coboare și să-l omoare pe tip.
Dar arma nu era acolo,
fiindcă avusesem probleme la poligon cu cartușele de Luger,
care erau prea mari.
Așa că îl dădusem la lărgit țeava.
Am aflat asta când am mers la șerif.
Scuze, trebuie să reîncărcăm.
Să reîncărcăm!
Așteaptă o clipă!
E o poveste grozavă.
Și adevărată. Am crezut că o să mor. Serios vă spun.
Vă pot povesti mai multe, dar nu în fața camerei.
Nu pot.
Atât vă pot spune: credeți că l-am găsit pe tip?
Nu pot vorbi despre asta.
Vă zic și despre cealaltă chestie, dar nu puteți vorbi despre ea.
În total, sunt trei în zona rurală.
La câte a luat parte David?
- Ce, crime? - Da.
Cred că la vreo trei.
Promiteți că nu mă turnați.
Atunci nu vreau să știu.
Da.
Ce, promisiunea?
- Nu, nu, dar, dacă e ceva... - Da.
Atunci nu vreau să dețin acea informație.
- Bine. - Da.
Nu o să se mai afle niciodată. Nu o să se mai întoarcă.
Nu se poate întoarce.
Traducerea: Lucia-Elena Popovici